Kub, un nou concept de casă de vacanță la Slănic Moldova. Cât costă să o închiriezi.
Costi Zărnescu a făcut nou concept de casă de vacanţă, numit Kub. Casele sunt luminoase, au un design minimalist şi modern. Te poţi caza în Kuburi de 19, 35 şi 45 de mp, la Slănic Moldova.
Cât de important este pentru tine locul de cazare când mergi în vacanţă? Costi Zărnescu, profesor de franceză şi pasionat de construcţii a venit cu un concept nou de casă, numit Kub.Căsuţele de vacanţă cu un design minimalist, modern şi sunt luminoase. De 5 luni primeşte turişti la Slanic Moldova, unde are 6 căsuţe. Nu vei închiria doar o cameră de hotel, ci o mini proprietate. Vei avea o curte de 200 mp, cu grătar şi foişor. Kuburile sunt de diferite dimensiuni. În funcţie de acest lucru se stabileşte şi preţul de închiriere, care începe de la 175 de lei şi ajunge până la 250 de lei, pe noapte.Costi Zărnescu, proprietar: "Am încercat să venim cu un design aparte, care să iasă din normal, să atragă. Suntem adepţii formelor nordice, epurate şi am implementat acest concept de cub. Cererea este foarte mare, imensă, de 5 ori mai mare decât putem noi acoperi. Pandemia ne-a ajutat foarte mult."Mare atenţie, cererea este foarte mare. Luna aceasta căsutele Kub sunt ocupate în proporţie de 80%.